ก่อนหน้าที่จะทำกิจกรรมเมนส์ก็ไม่มาเป็นเดือนเกือบ2เดือนแล้วพอมาทำก็ไม่ได้เสร็จแต่ไม่ได้ป้องกัน แล้วก็เลยกินยาคุมฉุกเฉินเผื่อไว้แต่ผ่านมาเลือดยังไม่ออกหรือเมนส์ยังไม่มาเลย
สวัสดีค่ะ การที่ประจำเดือนไม่มานาน 2 เดือนนั้น หากไม่ได้มีเพศสัมพันธ์มาก่อนหน้านั้น ก็อาจเกิดจาก1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนผิดปกติ4. มีพังผืดในโพรงมดลูก จากการเคยมีมดลูกอักเสบหรือเคยขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้ส่วนการมีเพศสัมพันธ์หลังจากนั้น หากไม่ได้ป้องกัน แต่ยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ อย่างไรก็ตาม เพื่อให้แน่นอน อาจลองตรวจหาการตั้งครรภ์ดูก่อน หากตรวจไม่พบ แต่ประจำเดือนยังคงไม่มา ก็ควรไปพบแพทย์เพื่อตรวจหาสาเหตุค่ะ